การยินยอมพร้อมใจทางเพศ คือ การที่เราสามารถตกลงใจเข้าร่วมกิจกรรมทางเพศได้อย่างมีอิสระ การยินยอมนี้จะต้องมีการตกลงกันระหว่างทั้งสองฝ่ายให้ชัดเจนก่อนเริ่มกิจกรรมใดๆ ที่เกี่ยวข้องกับการมีเซ็กซ์ และต้องสามารถเปลี่ยนใจได้ตลอดเวลา
อย่างไรก็ตาม ฤทธิ์ของสารเสพติดอาจทำให้ความสามารถในการพิจารณาและตัดสินใจของคุณบกพร่องได้ ดังนั้น ก่อนที่จะให้ใครเข้ามาร่วมไฮที่ห้องของคุณ หรือก่อนที่คุณจะไปร่วมไฮที่ห้องของคนอื่น ทุกคนที่เข้าร่วมควรกำหนดขอบเขตของกิจกรรมทางเพศ โดยเฉพาะเรื่องที่ทำได้หรือทำไม่ได้ระหว่างมีเซ็กส์
จำไว้ว่า เซ็กส์ที่อีกฝ่ายไม่ยินยอม คือ การข่มขืน และการข่มขืนและการล่วงละเมิดทางเพศเป็นอาชญากรรม
หากไม่รู้จะบอกฝ่ายตรงข้ามอย่างไร เปิดเพลงนี้ของ Milli ให้ฟังก่อนไฮได้
ถ้าคุณเป็นคนจัดไฮ-ฟัน คุณต้องรับผิดชอบในการเช็คให้แน่ใจว่าไม่มีใครถูกบังคับให้มาเข้าร่วมไฮโดยไม่ยินยอมพร้อมใจ